**OBRAZLOŽENJE PRORAČUNA OPĆINE SELNICA ZA 2025. GODINU**

**I PROJEKCIJA ZA 2026. I 2027. GODINU**

Sukladno odredbi članka 40. stavak 2. Zakona o proračunu („Narodne novine“ broj 144/21) Općinski načelnik Općine Selnica utvrdio je dana 14. studenog 2024. godine Prijedlog Proračuna Općine Selnica za 2025. godinu s projekcijama za 2026. i 2027. godinu, te je isti uputio vijećnicima Općinskog vijeća Općine Selnica na razmatranje i donošenje. Općinsko vijeće obvezno je donijeti Proračun Općine Selnica za 2025. godinu s projekcijama za 2026. i 2027. godinu do kraja prosinca 2024. godine. Uz proračun i projekcije donosi se i Odluka o izvršenju proračuna.

 Prijedlog Proračuna Općine Selnica za 2025. godinu s projekcijama za 2026. i 2027. godinu izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama obrazloženje proračuna sadrži:

* obrazloženje općeg dijela proračuna
* obrazloženje posebnog dijela proračuna.

Obrazloženje općeg dijela proračuna JLP(R)S sadrži:

* obrazloženje prihoda i rashoda, primitaka i izdataka
* obrazloženje prenesenog manjka odnosno viška proračuna.

Obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

**OBRAZLOŽENJE OPĆEG DIJELA PRORAČUNA**

1. **OBRAZLOŽENJE PRIHODA PRORAČUNA OPĆINE SELNICA**

Prihodi Proračuna Općine Selnica za 2025. godinu planiraju se u iznosu od 3.050.600,00 eura, za 2026. godinu prihodi proračuna projicirani su u iznosu od 2.627.600,00 eura, a za 2027. godinu prihodi su projicirani u iznosu od 2.647.600,00 eura.

 Ukupni proračunski prihodi sastoje se prihoda poslovanja i prihoda od prodaje nefinancijske imovine.

* 1. **Prihodi poslovanja**

Prihodi poslovanja planiraju se za 2025. godinu u iznosu od 2.534.800,00 eura, a s obzirom na vrste prihoda poslovanja planiraju se:

* prihodi od poreza (61) u iznosu od 917.400,00 eura,
* pomoći iz inozemstva i od subjekata unutar općeg proračuna (63) u iznosu od 1.056.300,00 eura,
* prihodi od imovine (64) u iznosu od 373.800,00 eura,
* prihodi od upravnih i administrativnih pristojbi, pristojbi po posebnim propisima i naknada (65) u iznosu od 177.900,00 eura,
* prihodi od prodaje proizvoda i robe te pruženih usluga i prihodi od donacija (66) u iznosu od 6.000,00 eura,
* prihodi od kazni, upravnih mjera i ostali prihodi (68) u iznosu od 3.400,00 eura.

Projekcija prihoda poslovanja za 2026. godinu iznosi 2.606.100,00 eura, a projekcija prihoda poslovanja za 2027. godinu iznosi 2.618.100,00 eura.

* 1. **Prihodi od prodaje nefinancijske imovine**

Prihodi od prodaje nefinancijske imovine planiraju se za 2025. godinu u iznosu od 515.800,00 eura, a s obzirom na vrste prihoda od prodaje nefinancijske imovine planiraju se:

* prihodi od prodaje neproizvedene dugotrajne imovine u iznosu od 515.300,00 eura,
* prihodi od prodaje proizvedene dugotrajne imovine u iznosu od 500,00 eura.

Projekcija prihoda od prodaje nefinancijske imovine za 2026. godinu iznosi 21.500,00 eura, a projekcija prihoda od prodaje nefinancijske imovine za 2027. godinu iznosi 29.500,00 eura.

Prikaz planiranih prihoda po vrstama za 2024., 2025., 2026. i 2027. godinu:

|  |  |  |  |  |  |
| --- | --- | --- | --- | --- | --- |
| **konto** | **Vrsta prihoda** | **PLAN ZA****2024. (2.izmjene)** **eur** | **PLAN ZA****2025.****eur** | **PROJEKCIJA ZA****2026.****eur** | **PROJEKCIJA ZA****2027.****eur** |
| **1** | 2 | 3 | 4 | 5 | 6 |
| **61** | prihodi od poreza | 687.160,00 | 917.400,00 | 918.000,00 | 920.000,00 |
| **63** | pomoći iz ino. i od subjekata unutar općeg proračuna | 991.300,00 | 1.056.300,00 | 1.070.000,00 | 1.080.000,00 |
| **64** | prihodi od imovine | 473.897,21 | 373.800,00 | 430.400,00 | 430.400,00 |
| **65** | prihodi od upr. i administrativnih pristojbi, pristojbi po posebnim propisima i naknada | 67.200,00 | 177.900,00 | 178.300,00 | 178.300,00 |
| **66** | prihodi od prodaje proizvoda i robe te pruženih usluga i prihodi od donacija | 106.990,00 | 6.000,00 | 6.000,00 | 6.000,00 |
| **68** | kazne, upravne mjere i ostali prihodi | 2.400,00 | 3.400,00 | 3.400,00 | 3.400,00 |
| **71** | prihodi od prodaje neproizvedene dugotrajne imovine | 603.150,00 | 515.300,00 | 21.000,00 | 29.000,00 |
| **72** | prihodi od prodaje proizvedene dugotrajne imovine | 600,00 | 500,00 | 500,00 | 500,00 |

**2. OBRAZLOŽENJE RASHODA PRORAČUNA OPĆINE SELNICA**

Rashodi Proračuna Općine Selnica za 2025. godinu planiraju se u iznosu od 3.325.400,00 eura, za 2026. godinu rashodi proračuna projicirani su u iznosu od 2.217.900,00 eura, a za 2027. godinu rashodi su projicirani u iznosu od 2.287.900,00 eura.

 Ukupni proračunski rashodi sastoje se rashoda poslovanja i rashoda za nabavu nefinancijske imovine.

**2.1. Rashodi poslovanja**

Rashodi poslovanja planiraju se za 2025. godinu u iznosu od 2.462.100,00 eura, a s obzirom na vrste rashoda poslovanja planiraju se:

* rashodi za zaposlene (31) u iznosu od 623.330,00 eura,
* materijalni rashodi (32) u iznosu od 869.440,00 eura,
* financijski rashodi (34) u iznosu od 58.630,00 eura,
* subvencije (35) u iznosu od 65.000,00 eura,

pomoći dane u inozemstvo i unutar općeg proračuna (36) u iznosu od 58.500,00 eura,

* naknade građanima i kućanstvima na temelju osiguranja i druge naknade (37) u iznosu od 75.500,00 eura,
* rashodi za donacije, kazne, naknade šteta i kapitalne pomoći (38) u iznosu od 711.700,00 eura.

Projekcija rashoda poslovanja za 2026. godinu iznosi 1.961.600,00 eura, a za 2027. godinu iznosi 2.019.000,00 eura

 **2.2. Rashodi za nabavu nefinancijske imovine**

Rashodi za nabavu nefinancijske imovine planiraju se za 2025. godinu u iznosu od 863.300,00 eura, a obzirom na vrste rashoda za nabavu nefinancijske imovine planiraju se:

* rashodi za nabavu neproizvedene dugotrajne imovine (41) u iznosu od 1.000,00 eura,
* rashodi za nabavu proizvedene dugotrajne imovine (42) u iznosu od 857.300,00 eura,
* rashodi za dodatna ulaganja na nefinancijskoj imovini (45) u iznosu od 5.000,00 eura.

Projekcija rashoda za nabavu nefinancijske imovine za 2026. godinu iznosi 256.300,00 eura, a projekcija rashoda za nabavu nefinancijske imovine za 2027. godinu iznosi 268.900,00 eura.

Prikaz planiranih rashoda po vrstama za 2024., 2025., 2026. i 2027. godinu

|  |  |  |  |  |  |
| --- | --- | --- | --- | --- | --- |
| **Konto** | **Vrsta rashoda** | **PLAN ZA****2024.** **(2. izmjene)****eur** | **PLAN ZA****2025.****eur** | **PROJEKCIJA ZA****2026.****eur** | **PROJEKCIJA ZA****2027.****eur** |
| 1 | 2 | 3 | 4 | 5 | 5 |
| **31** | rashodi za zaposlene | 467.570,00 | 623.330,00 | 629.000,00 | 630.000,00 |
| **32** | materijalni rashodi | 818.650,00 | 869.440,00 | 820.000,00 | 831.600,00 |
| **34** | financijski rashodi | 41.130,00 | 58.630,00 | 60.500,00 | 56.000,00 |
| **35** | subvencije | 75.000,00 | 65.000,00 | 67.000,00 | 70.000,00 |
| **36** | pomoći dane u inozemstvo i unutar općeg proračuna | 38.900,00 | 58.500,00 | 55.700,00 | 57.200,00 |
| **37** | naknade građanima i kućanstvima na temelju osiguranja i druge naknade | 75.100,00 | 75.500,00 | 76.500,00 | 78.500,00 |
| **38** | Rashodi za donacije, kazne, naknade šteta i kapitalne pomoći | 455.070,00 | 711.700,00 | 252.900,00 | 295.700,00 |
| **41** | rashodi za nabavu neproizvedene dugotrajne imovine | 1.000,00 | 1.000,00 | 1.000,00 | 1.000,00 |
| **42** | rashodi za nabavu proizvedene dugotrajne imovine | 1.208.380,00 | 857.300,00 | 252.300,00 | 262.900,00 |
| **45** | rashodi za dodatna ulaganja na nefinancijskoj imovini  | 112.800,00 | 5.000,00 | 3.000,00 | 5.000,00 |

1. **OBRAZLOŽENJE PRIMITAKA I IZDATAKA PRORAČUNA OPĆINE SELNICA**

**3.1. Primici od financijske imovine i zaduživanja**

Primici od financijske imovine i zaduživanja planiraju se za 2025. godinu u iznosu od 762.400,00 eura, a s obzirom na vrste primitaka od financijske imovine i zaduživanja planiraju se:

* primljeni povrati glavnica danih zajmova i depozita (81) u iznosu od 2.400,00 eura,
* primici od zaduživanja (84) u iznosu od 760.000,00 eura.

Projekcija primitaka od financijske imovine i zaduživanja za 2026. godinu iznosi 2.400,00 eura i za 2027. godinu također iznosi 2.400,00 eura.

**3.2. Izdaci za financijsku imovinu i otplate zajmova**

Izdaci za financijsku imovinu i otplate zajmova planiraju se za 2025. godinu u iznosu od 307.600,00 eura, a s obzirom na vrstu izdataka planiraju se:

* izdaci za otplatu glavnice primljenih kredita i zajmova (54) u iznosu od 307.600,00 eura.

Projekcija izdataka za financijsku imovinu i otplate zajmova za 2026. godinu iznosi 232.100,00 eura, a za 2027. godinu iznosi 182.100,00 eura.

1. **OBRAZLOŽENJE PRENESENOG MANJKA**

Općina Selnica planira donos manjka iz prethodne(ih) godina u iznosu od 540.000,00 eura, koji se planira pokriti sukcesivno kroz trogodišnje razdoblje

* 180.000,00 eura u 2025. godini
* 180.000,00.eura u 2026. godini
* 180.000,00 eura u 2027. godini.

Preneseni manjak prihoda i primitaka posljedica je višegodišnjih nepovoljnih gospodarskih kretanja, koja su se neminovno odrazila na ostvarenje prihoda Proračuna Općine Selnica. Nadalje, tijekom 2009. godine preuzete su prevelike ugovorne obveze za izradu novog katastra nekretnina za dijelove k.o. Selnica i k.o. Zebanec, zbog kojih se sudski spor vodio do 2019. godine. U ožujku 2019. godine zaključena je izvansudska nagodba između Geodetskog zavoda d.d. Split i Općine Selnica prema kojoj su evidentirane zatezne kamate u iznosu od 246.853,77 eura i ovršni i parnični troškovi u iznosu od 48.055,61 eura, dok je dug po dostavljenim privremenim situacijama iznosio 416.760,28 eura, pa je ukupna obveza po izvansudskoj nagodbi bila utvrđena u iznosu od 711.669,65 eura. Izvansudskom nagodbom dogovoreno je plaćanje u mjesečnim ratama u iznosu od 9.290,60 eura do 20.studenog 2025. godine. Rate se uredno podmiruju.

Unatoč nepovoljnoj ekonomskoj situaciji, kroz cijelo višegodišnje razdoblje prioritet je bio da se u Proračunu Općine Selnica zadrži postignuta razina standarda u području socijalne skrbi, odgoja, kulture, sporta i komunalne infrastrukture.

Slijedom navedenog, u proteklim godinama nije bilo dostatnih izvora financiranja da se, uz tekuće proračunske potrebe pokrije i manjak iz prethodnog razdoblja.

**OBRAZLOŽENJE POSEBNOG DIJELA PRORAČUNA**

**GLAVA 00101 JEDINSTVENI UPRAVNI ODJEL OPĆINE SELNICA**

**Program 1001 JAVNA UPRAVA I ADMINISTRACIJA**

**Opis i cilj programa**: Program obuhvaća aktivnosti koje omogućuju obavljanje poslova Općinskog vijeća, njegovih radnih tijela, poslova načelnika, te poslova vezanih za rad političkih stranaka. Program obuhvaća aktivnosti za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda, financijskih rashoda, rashoda za usluge i ostalih rashoda. Program obuhvaća i aktivnosti za tekuće i investicijsko održavanje Doma kulture u Selnici.

Osnovni cilj programa je razvoj ljudskih potencijala, a posebni ciljevi su osiguranje uvjeta za rad općinskih tijela, osiguravanje nesmetanog obavljanja poslova općinske uprave, a radi zadovoljavanja potreba mještana u okviru zakonom utvrđenih zadaća koje obavlja jedinica lokalne samouprave.

**Sredstva za realizaciju programa** u 2025. godini sredstva za realizaciju ovog programa planiraju se u iznosu od 851.700,00 eura, u 2026. godini u iznosu od 680.600,00 eura i u 2027. godini u iznosu od 635.400,00 eura.

Program 1001 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100101 | Poslovanje Općinskog vijeća i Općinskog načelnika | 31.400,00 | 32.000,00 | 32.00,00 |
| A100102 | Poslovanje Općinske uprave | 733.580,00 | 585.400,00 | 536.900,00 |
| A100103 | Proračunska rezerva | 4.000,00 | 4.000,00 | 4.000,00 |
| A100105 | Javni radovi - HZZZ | 7.200,00 | 7.200,00 | 7.200,00 |
| A100106 | Kultura | 16.020,00 | 14.200,00 | 16.500,00 |
| A100107 | Komunalne usluge | 36.500,00 | 36.600,00 | 37.600,00 |
| A100109 | Komunalno vozilo | 1.000,00 | 1.200,00 | 1.200,00 |
| A100110 | Lokalni izbori | 22.000,00 | 0,00 | 0,00 |

**Program 1002 PROGRAM KREDITNOG ZADUŽENJA**

**Opis i cilj programa**: Program je usmjeren na podmirenje obveza po kreditima za kapitalne projekte. Cilj programa je osigurati sredstva za planirane investicije i predfinanciranje projekata koji se financiraju iz fondova EU.

**Sredstva za realizaciju programa** u 2025. godini sredstva za realizaciju programa iznose 97.200,00 eura za otplatu dijela glavnice i kamata po dugoročnom kreditu za izgradnju dječjeg vrtića, za otplatu dijela glavnice i kamata po dugoročnom kreditu za zgradu društvene namjene s poslovnim sadržajima u Selnici i kamate po dugoročnom kreditu za izgradnju kanalizacije u Zebancu. U 2026. godini sredstva za realizaciju programa planiraju se u iznosu od 173.500,00 eura, a u 2027. godini u iznosu od 169.000,00 eura.

Program 1002 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100201 | Otplata dugoročnog kredita za izgradnju dječjeg vrtića - PBZ | 31.000,00 | 30.400,00 | 30.000,00 |
| A100203 | Otplata dugoročnog kredita za zgradu društvene namjene s poslovnim sadržajima u Selnici - HPB | 61.000,00 | 89.000,00 | 86.000,00 |
| A100204 | Otplata dugoročnog kredita za izgradnju kanalizacije u Zebancu - HBOR | 5.200,00 | 54.100,00 | 53.000,00 |

**Program 1003 PROSTORNO UREĐENJE I UNAPREĐENJE STANOVANJA**

**Opis i cilj programa**: Program je usmjeren na stvaranje zakonskih, materijalnih i imovinsko pravnih preduvjeta za realizaciju razvojnih projekata Općine, pri čemu se koriste usluge vanjskih suradnika u području prostorno planskog planiranja, projektiranja i pripreme projekata. Cilj programa je izrada geodetske dokumentacije, prostorno planske dokumentacije, sređivanje imovinsko pravnih odnosa, izrada projektne dokumentacije, ishođenje potrebnih dozvola sukladno Zakonu o gradnji, te priprema kvalitetnih projekata pogodnih za financiranje iz različitih izvora.

**Sredstva za realizaciju programa** u 2025. godini iznose 92.600,00 eura za izradu prostorno planske dokumentacije i Geoportala Općine Selnica. U 2026. godini planira se iznos od 19.500,00 eura i u 2027. godini također iznos od 19.500,00 eura.

Program 1003 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100301 | Izrada dokumentacije | 63.600,00 | 8.000,00 | 8.000,00 |
| A100302 | Geoportal Općine Selnica | 29.000,00 | 11.500,00 | 11.500,00 |

**Program 1004 ODRŽAVANJE I GRADNJA KOMUNALNE INFRASTRUKTURE**

**Opis i cilj programa**: Program obuhvaća aktivnosti tekućeg održavanja javne rasvjete, javnih prometnih i zelenih površina, nerazvrstanih cesta, održavanje groblja, javnih zgrada i Sportsko rekreacijskog centra Selnica. Program je usmjeren i na investicijske zahvate na javnim površinama i uređenju groblja. Osnovni cilj programa je održavanje funkcionalnosti postojeće komunalne infrastrukture kroz redovito održavanje, hitne intervencije ili pojačano održavanje, te gradnja nove komunalne infrastrukture radi zadovoljenja potreba mještana u smislu osiguranja adekvatne prometne, javne i komunalne infrastrukture, koja će stvoriti jednake životne uvjete stanovnika na području općine.

**Sredstva za realizaciju programa** u 2025. godini planiraju se u iznosu 362.600,00 eura, u 2026. godini u iznosu od 346.600,00 eura, a u 2027. godini u iznosu od 350.800,00 eura.

Program 1004 obuhvaća sljedeće aktivnosti i projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100401 | Mjesni odbor Selnica | 74.500,00 | 75.000,00 | 76.000,00 |
| A100402 | Mjesni odbor DonjiKoncovčak | 42.500,00 | 43.000,00 | 44.000,00 |
| A100403 | Mjesni odbor Zaveščak | 27.500,00 | 28.000,00 | 28.000,00 |
| A100404 | Mjesni odbor Bukovec | 28.800,00 | 29.000,00 | 29.000,00 |
| A100405 | Mjesni odbor Praporčan | 26.000,00 | 26.000,00 | 26.000,00 |
| A100406 | Mjesni odborMerhatovec | 28.000,00 | 28.000,00 | 28.000,00 |
| A100407 | Mjesni odbor Zebanec | 60.800,00 | 41.000,00 | 42.000,00 |
| A100408 | Mjesni odbor Plešivica | 16.600,00 | 17.000,00 | 17.000,00 |
| A100409 | Održavanje groblja | 30.000,00 | 31.000,00 | 32.000,00 |
| A100410 | Održavanje javne zgrade u Selnici, Športska 2, uz nogometno igralište | 2.000,00 | 2.000,00 | 2.200,00 |
| A100411 | Održavanje poslovne zgrade uz nogometno igralište u Zebanec Selu 110a | 10.000,00 | 10.500,00 | 10.500,00 |
| A100412 | Održavanje SRC Selnica | 600,00 | 800,00 | 800,00 |
| A100413 | Održavanje vinogradarske kuće u Donjem Zebancu 28d | 800,00 | 800,00 | 800,00 |
| A100414 | Održavanje zgrade društvene namjene s poslovnim sadržajima, Selnica, Vukovarska 2, Stepinčeva 2a | 4.500,00 | 4.500,00 | 4.500,00 |
| T100441 | Proširenje groblja u Selnici | 10.000,00 | 10.000,00 | 10.000,00 |

**Program 1005 RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA**

**Opis i cilj programa**: Programom se osiguravaju financijska sredstva potrebna za sufinanciranje rekonstrukcije i izgradnje vodoopskrbne mreže i sufinanciranje izgradnje sustava za odvodnju i pročišćavanje otpadnih voda. Cilj programa je unapređenje kvalitete života na području općine.

**Sredstva za realizaciju programa** u 2025. godini planirana su u iznosu od 457.000,00 eura, u 2026. godini u iznosu od 11.000,00 eura, a u 2027. godini u iznosu od 61.000,00 eura.

Program 1005 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| K100501 | Izgradnja vodovoda | 17.000,00 | 11.000,00 | 11.000,00 |
| K100502 | Izgradnja kanalizacije | 440.000,00 | 0,00 | 50.000,00 |

**Program 1006 KONKURENTNO I INOVATIVNO GOSPODARSTVO**

**Opis i cilj programa**: Programom se nastoje stvoriti preduvjeti za razvoj gospodarstva. Programom se osiguravaju financijska sredstva potrebna za izgradnju komunalne infrastrukture u gospodarskoj zoni i za zgradu stambeno društvene namjene s poslovnim sadržajima u Selnici. Cilj programa je razvoj malog i srednjeg poduzetništva na našem području i stvaranje uvjeta za zadovoljavanje potreba primarne zdravstvene zaštite.

**Sredstva za realizaciju programa** u 2025. godini planiraju se u iznosu od 405.000,00 eura, u 2026. godini u iznosu od 12.000,00 eura i u 2027. godini također u iznosu od 12.000,00 eura.

Program 1006 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| K100601 | Izgradnja komunalneinfrastrukture u Gospodarskoj zoniSelnica | 12.000,00 | 12.000,00 | 12.000,00 |
| K100602 | Zgrada stambeno društvene namjene s posl.sadržajima u Selnici | 393.000,00 | 0,00 | 0,00 |

**Program 1007 POTICANJE RAZVOJA TURIZMA**

**Opis i cilj programa**: Programom se nastoje stvoriti preduvjeti za pokretanje razvoja turizma na našem području. Cilj programa je razvoj turizma i priprema projekata koji će biti aplicirani na natječaje za dobivanje sredstava iz strukturnih fondova, a sve sa svrhom iskorištenja osnovnih resursa prirodne i kulturne baštine kako bi Općina Selnica postala prepoznatljiva i atraktivna turistička destinacija.

**Sredstva za realizaciju programa** u 2025. godini planirana su u iznosu od 17.000,00 eura, u 2026 godini u iznosu od 7.000,00 eura, a u 2027. godini u iznosu od 8.000,00 eura.

Program 1007 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100701 | Sufinanciranje rada i projekata Turističke zajednice područja Mura i gorice | 6.000,00 | 7.000,00 | 8.000,00 |
| A100702 | Manifestacija „ČEHARA“ | 10.000,00 | 0,00 | 0,00 |
| K100703 | Kamp Selnica | 1.000,00 | 0,00 | 0,00 |

**Program 1008 ZAŠTITA, OČUVANJE I UNAPREĐENJE ZDRAVLJA**

**Opis i cilj programa**: Program je usmjeren na aktivnosti u cilju osiguranja boljih zdravstvenih usluga za naše mještane, pa se sufinancira hitna medicina i svakodnevno provođenje laboratorijskih pretraga u Murskom Središću, te aktivnosti usmjerene ka zbrinjavanju napuštenih ili uginulih životinja, te provođenje postupaka deratizacije javnih i stambenih prostora i dezinsekcije komaraca. Osnovni cilj programa je unapređenje kvalitete života stanovništva na našem području i očuvanje okoliša.

**Sredstva za provođenje programa** u 2025. godini planirana su u iznosu od 25.800,00 eura, u 2026. godini u iznosu od 21.400,00 eura i u 2027. godini u iznosu od 26.500,00 eura.

Program 1008 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100801 | Zdravstvene iveterinarske usluge | 16.800,00 | 12.400,00 | 17.500,00 |
| A100802 | Dezinsekcija komaraca | 9.000,00 | 9.000,00 | 9.000,00 |

**Program 1009 ZAŠTITA OKOLIŠA**

**Opis i cilj programa**: Program je usmjeren na aktivnosti u cilju zaštite okoliša radi osiguranja boljih životnih uvjeta za naše mještane, pa se planira edukacija korisnika za bolje gospodarenje otpadom i provode aktivnosti za zbrinjavanje opasnog otpada koji uključuje azbest. Osnovni cilj programa je unapređenje kvalitete života stanovništva na našem području i očuvanje okoliša kao prirodnog dobra.

**Sredstva za provođenje programa** u 2025. godini planirana su u iznosu od 4.300,00 eura, u 2026. godini u iznosu od 4.300,00 eura i u 2027. godini također u iznosu od 4.300,00 eura.

Program 1009 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A100903 | Gospodarenje otpadom – edukacija korisnika | 1.300,00 | 1.300,00 | 1.300,00 |
| A100904 | Zbrinjavanje opasnog otpada koji uključuje azbest | 3.000,00 | 3.000,00 | 3.000,00 |

**Program 1010 PREDŠKOLSKI ODGOJ**

**Opis i cilj programa**: Program je usmjeren na zadovoljavanje potreba za predškolskim odgojem djece. Osnovni cilj programa je razvoj ljudskih potencijala. Posebni ciljevi programa su uključivanje što većeg broja djece u organizirane programe predškolskog odgoja, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Sredstva za provođenje programa** u 2025. godini planiraju se u iznosu od 73.200,00 eura, u 2026. godini u iznosu od 75.200,00 eura i u 2027. godini u iznosu od 78.200,00 eura.

Program 1010 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101001 | Sufinanciranje boravka u vrtiću | 72.000,00 | 74.000,00 | 77.000,00 |
| A101002 | Općina Selnica - prijatelj djece | 1.200,00 | 1.200,00 | 1.200,00 |

**Program 1011 OSNOVNO I SREDNJOŠKOLSKO OBRAZOVANJE**

**Opis i cilj programa**: Programom se želi pružiti podrška osnovnoj školi u provođenju projekata, te djeci i mladima u pohađanju osnovnoškolskih i srednjoškolskih obrazovnih programa. Osnovni cilj programa je razvoj ljudskih potencijala. Posebni ciljevi programa su osiguranje dijela financijskih sredstava za realizaciju projekata osnovne škole usmjerenih na razvoj i unapređenje odgoja i obrazovanja, osiguranje sredstava za sufinanciranje produženog boravka, sufinanciranje rada pomoćnika u nastavi, sufinanciranje prijevoza učenika osnovne škole, sufinanciranje nabave udžbenika, te osiguranje dijela sredstava za poboljšanje materijalno tehničkih uvjeta u osnovnoj školi.

**Sredstva za realizaciju programa** u 2025. godini planirana su u iznosu od 32.000,00 eura, u 2026. godini u iznosu od 30.000,00 eura i u 2027. godini također u iznosu od 30.000,00 eura.

Program 1011 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101101 | Osnovno obrazovanje | 32.000,00 | 30.000,00 | 30.000,00 |

**Program 1012 VISOKO OBRAZOVANJE**

**Opis i cilj programa**: Programom se želi pružiti podrška studentima u pohađanju visokoškolskih obrazovnih programa. Osnovni cilj programa je razvoj ljudskih potencijala. Posebni cilj programa je osiguranje financijskih sredstava za stipendiranje studenata s područja Općine Selnica.

**Sredstva za realizaciju programa** u 2025. godini planirana su u iznosu od 28.500,00 eura, u 2026. godini u iznosu od 28.500,00 eura i u 2027. godini također u iznosu od 28.500,00 eura.

 Program 1012 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101201 | Stipendije | 28.500,00 | 28.500,00 | 28.500,00 |

**Program 1013 ORGANIZIRANJE I PROVOĐENJE ZAŠTITE I SPAŠAVANJA**

**Opis i cilj programa**: Program obuhvaća aktivnosti u području vatrogastva, civilne zaštite i spašavanja i to aktivnosti DVD-a Selnica, stožera zaštite i spašavanja, zapovjedništva civilne zaštite, postrojbi civilne zaštite, te aktivnosti Gorske službe spašavanja i Hrvatskog crvenog križa. Osnovni cilj programa je unapređenje kvalitete života. Posebni cilj programa je daljnje razvijanje sustava zaštite i spašavanja i poboljšanje uvjeta rada DVD-a Selnica, Gorske službe spašavanja i Hrvatskog crvenog križa.

**Sredstva za realizaciju programa** u 2025. godini planirana su u iznosu od 151.100,00 eura, u 2026. godini u iznosu od 140.200,00 eura i u 2027. godini u iznosu od 132.100,00 eura.

Program 1013 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101301 | Vatrogastvo | 143.000,00 | 132.000,00 | 123.400,00 |
| A101302 | Civilna zaštita | 3.800,00 | 3.800,00 | 4.000,00 |
| A101303 | Crveni križ | 4.300,00 | 4.400,00 | 4.700,00 |

**Program 1014 RAZVOJ SPORTA I REKREACIJE**

**Opis i cilj programa**: Programom se osiguravaju financijska sredstva za zadovoljavanje javnih potreba u sportu, za financiranje sportskih udruga na području Općine Selnica i izgradnju sportskih objekata. Osnovni cilj programa je stvaranje poticajnog okruženja za razvoj sporta na području Općine Selnica. Poseban cilj programa je poboljšanje razine kvalitete sporta na našem području i uključivanje što većeg broja djece i mladih u sport.

**Sredstva za realizaciju programa** u 2025. godini planirana su u iznosu od 72.000,00 eura, u 2026. godini u iznosu od 82.000,00 eura i u 2027. godini u iznosu od 39.000,00 eura.

Program 1014 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101401 | Program javnih potreba u sportu  | 37.000,00 | 37.000,00 | 39.000,00 |
| K101401 | Izgradnja Sportsko rekreacijskog centra Selnica | 20.000,00 | 30.000,00 | 0,00 |
| K101402 | Izgradnja Sportsko rekreacijskog centra Merhatovec | 15.000,00 | 15.000,00 | 0,00 |

**Program 1015 RAZVOJ CIVILNOG DRUŠTVA**

**Opis i cilj programa**: Programom se potiče razvoj civilnog društva na lokalnoj razini. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, projekte i aktivnosti koje unapređuju kvalitetu života građana lokalne zajednice.

**Sredstva za realizaciju programa** u 2025. godini planirana su u iznosu od 81.900,00 eura, u 2026. godini u iznosu od 82.200,00 eura, te u 2027. godini u iznosu od 82.700,00 eura, a dodjeljuju se organizacijama civilnog društva temeljem javnog poziva.

Program 1015 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101501 | Donacije ostalimudrugama | 44.000,00 | 44.000,00 | 44.000,00 |
| A101502 | Vjerske zajednice | 13.700,00 | 13.700,00 | 13.700,00 |
| A101503 | Program javnih potreba u kulturi | 24.200,00 | 24.500,00 | 25.000,00 |

**Program 1016 SOCIJALNA SKRB**

**Opis i cilj programa**: Program se provodi radi osiguranja pomoći za socijalno najugroženije i najranjivije skupine mještana. Program podrazumijeva pružanje pomoći socijalno ugroženim mještanima, a u svrhu podmirenja troškova stanovanja, pomoći za sufinanciranje troškova edukacijsko-rehabilitacijskih programa za djecu, pomoći za opremu novorođenčadi, pomoći umirovljenicima s najnižim mirovinama povodom božićnih i uskrsnih blagdana. Opći cilj programa je poboljšanje kvalitete života i podizanje životnog standarda mještana, a posebni cilj programa je zadovoljenje osnovnih životnih potreba socijalno ugroženih osoba, te osoba koje zbog zdravstvenih razloga ili životne dobi nisu u mogućnosti brinuti se same o sebi, a ista prava ne ostvaruju po drugoj osnovi.

**Sredstva za realizaciju programa** u 2025. godini planirana su u iznosu 47.000,00 eura, u 2026. godini u iznosu od 48.000,00 eura i u 2027. godini u iznosu od 50.000,00 eura.

Program 1016 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101601 | Naknade građanima ikućanstvima | 47.000,00 | 48.000,00 | 50.000,00 |

**Program 1017 RAZVOJ I SIGURNOST PROMETA**

**Opis i cilj programa**: Program obuhvaća aktivnosti tekućeg održavanja prometne signalizacije na javnim prometnim površinama i izgradnju nerazvrstanih cesta i pješačko biciklističkih staza. Cilj programa je usmjeren stvaranju sigurnih uvjeta za odvijanje prometa na nerazvrstanim cestama.

**Sredstva za realizaciju programa** u 2025. godini planirana su u iznosu od 291.100,00 eura, u 2026. godini u iznosu od 154.000,00 eura i u 2027. godini u iznosu od 209.000,00 eura.

Program 1017 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101701 | Prometna signalizacija | 4.000,00 | 4.000,00 | 4.000,00 |
| K101706 | Izgradnja Ulice Vinka Kosa u Selnici | 10.000,00 | 0,00 | 0,00 |
| K101707 | Rekonstrukcija prometnice u Zebanec Selu i Gornjem Zebancu na k.č. 4869 k.o.Zebanec  | 100.000,00 | 100.000,00 | 100.000,00 |
| K101709 | Izgradnja pješačke staze uz ŽC 2006 u Selnici | 4.100,00 | 0,00 | 50.000,00 |
| K101710 | Izgradnja pješačke staze uz ŽC 2005 u Selnici | 5.500,00 | 50.000,00 | 0,00 |
| K101715 | Rekonstrukcija dijela ŽC 2006 -usporivač prometa na ulazu u Ulicu Zrinskih | 50.000,00 | 0,00 | 0,00 |
| K101718 | Punionica za električne automobile na k.č. 6269/1 k.o. Selnica | 10.000,00 | 0,00 | 0,00 |
| K101719 | Izgradnja uzdignutih ploha za smirivanje prometa na ŽC 2005 u Zebanec Selu | 3.500,00 | 0,00 | 15.000,00 |
| K101720 | Izgradnja otoka za razdvajanje prometnih traka na ŽC 2005 na ulazu u Selnicu – kod gospodarske zone | 100.000,00 | 0,00 | 0,00 |
| K101721 | Izgradnja pješačke staze uz ŽC 2253 u Zebanec Selu, od ŽC 2005 do dječjeg vrtića, 180 m | 4.000,00 | 0,00 | 40.000,00 |

**Program 1019 ENERGETSKA UČINKOVITOST I KORIŠTENJE OBNOVLJIVIH IZVORA ENERGIJE**

**Opis i cilj programa**: Program obuhvaća aktivnosti na izgradnji i popuni javne rasvjete, te zamjeni postojeće javne rasvjete novom energetski učinkovitom led rasvjetom. Cilj programa je gradnja nove i poboljšanje postojeće komunalne infrastrukture radi stvaranja boljih uvjeta za život stanovnika na području cijele općine.

**Sredstva za provođenje programa** u 2025. godini planiraju se u iznosu od 20.000,00 eura, u 2026. godini u iznosu od 10.000,00 eura i u 2027. godini također u iznosu od 10.000,00 eura.

Program 1019 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| T101901 | Izgradnja javne rasvjete | 20.000,00 | 10.000,00 | 10.000,00 |

**GLAVA 00102 DJEČJI VRTIĆ SELNIČKI ZVONČIĆI**

**PRORAČUNSKI KORISNIK**

**Program 1018 DJEČJI VRTIĆ SELNIČKI ZVONČIĆI**

**Opis i cilj programa**: Program je usmjeren na zadovoljenje potreba za predškolskim odgojem djece. Cilj programa je ostvarivanje maksimalnog razvojnog potencijala svih čimbenika odgojno-obrazovnog procesa, pružanje zaštite, brige i skrbi svakom djetetu, poticanje procesa učenja kroz igru, kreativnost i stvaralaštvo uvažavajući druge, te zadovoljenje svih djetetovih potreba kao i postizanje kvalitete odgojno-obrazovne prakse i kurikuluma vrtića zajedničkom suradnjom svih čimbenika odgojno-obrazovnog procesa.

**Sredstva za provođenje programa** u 2025. godini planiraju se u iznosu od 523.000,00 eura, u 2026. godini u iznosu od 524.000,00 eura i u 2027. godini u iznosu od 524.000,00 eura.

Program 1018 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2025.****eur** | **Plan za 2026.****eur** | **Plan za 2027.****eur** |
| A101801 | Predškolski odgoj – redovna djelatnost | 518.500,00 | 522.500,00 | 522.500,00 |
| A101802 | Predškolski odgoj - nabava opreme | 4.500,00 | 1.500,00 | 1.500,00 |

 NAČELNIK OPĆINE SELNICA

 Ervin Vičević, v.r.